ITD ลงนามก่อสร้างโครงการขยายท่าเรือเคอรี่ สยามซีพอร์ต มูลค่าเกือบ 2 พันลบ.
ITD ลงนามสัญญาก่อสร้างโครงการขยายท่าเรือเคอรี่ สยามซีพอร์ต ระยะที่ 4 จ.ชลบุรี มูลค่า 1.83 พันลบ.
13 มิ.ย. 2559

บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD ระบุว่า เมื่อวันที่ 9 มิ.ย.ที่ผ่านมา บริษัทได้ร่วมลงนามในสัญญาก่อสร้างกับบริษัท เคอร์รี่ สยาม ซีพอร์ต จำกัด  เพื่อดำเนินการก่อสร้างโครงการขยายท่าเรือเคอรี่ สยามซีพอร์ต ระยะที่  4 จ.ชลบุรี มูลค่างาน 1,825,420,000 บาท ซึ่งเป็นมูลค่างานที่รวมภาษีมูลค่าเพิ่มแล้ว โดยมีระยะเวลาก่อสร้าง 1,285 วัน
สำหรับลักษณะงานเป็นงานก่อสร้างท่าเรือน้ำลึกความยาว 650 เมตร ความกว้าง 54 เมตร งานก่อสร้างสะพานเข้าออกท่าเรือ ความยาว 2,700 เมตร  ความกว้าง 8.5 เมตร ซึ่งประกอบด้วยงานจัดหาและตอกเสาเข็ม งานคานคอนกรีตเสริมเหล็กหล่อในที่งาน Precast Panels  งานพื้นคอนกรีตหล่อในที่งานติดตั้ง  Deck Furniture  งานไฟฟ้าและงานซ่อมท่าเรือเก่า